|  |
| --- |
| Številka: 010-147/2020/47 |
| Ljubljana, 4.5.2021 |
| EVA:  |
| **GENERALNI SEKRETARIAT VLADE REPUBLIKE SLOVENIJE**gp.gs@gov.si |
| **ZADEVA: Odzivno poročilo na Revizijsko poročilo Računskega sodišča Republike Slovenije**  **»Učinkovitost sistema upravljanja javnih zavodov« št. 320-3/2017/71 z dne 15. 2. 2021**  **– PREDLOG ZA OBRAVNAVO** |
| 1. Predlog sklepov vlade: |
| Na podlagi drugega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) in 29. člena Zakona o računskem sodišču (Uradni list RS, št. 11/01 in 109/12) je Vlada Republike Slovenije na .. seji dne ... sprejela **SKLEP**1. Vlada Republike Slovenije je sprejela Odzivno poročilo na Revizijsko poročilo Računskega sodišča Republike Slovenije »Učinkovitost sistema upravljanja javnih zavodov« št. 320-3/2017/71 z dne 15. 2. 2021, in ga pošlje Računskemu sodišču Republike Slovenije.
2. Vlada Republike Slovenije nalaga pristojnim ministrstvom, da izvedejo načrtovane aktivnosti iz odzivnega poročila Vlade Republike Slovenije na revizijsko poročilo »Učinkovitost sistema upravljanja javnih zavodov« v rokih, določenih v odzivnem poročilu.

 mag. Janja Garvas Hočevar V.D. GENERALNEGA SEKRETARJAPrejmejo:* ministrstva
* Služba Vlade RS za zakonodajo
* Računsko sodišče Republike Slovenije
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| Boštjan Koritnik, minister za javno upravoJanez Cigler Kralj, minister za delo, družino, socialne zadeve in enake možnostimag. Andrej Šircelj, minister za financeUrška Ban, državna sekretarka, Ministrstvo za javno upravoPeter Pogačar, generalni direktor, Ministrstvo za javno upravo |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
| Predloženo gradivo vsebuje Odzivno poročilo na Revizijsko poročilo Računskega sodišča Republike Slovenije »Učinkovitost sistema upravljanja javnih zavodov« št. 320-3/2017/71 z dne 15. 2. 2021. Vlada Republike Slovenije je prejela navedeno revizijsko poročilo, ki poleg priporočil vsebuje tudi zahtevo za predložitev odzivnega poročila, ki ga morata Vlada Republike Slovenije in Ministrstvo za delo, družino, socialne zadeve in enake možnosti predložiti v roku 90 dni po prejemu revizijskega poročila.  |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | **NE** |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:(Samo če izberete DA pod točko 6.a.) |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)Predlagano gradivo nima finančnih posledic. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
|  |
| (Če je odgovor DA, navedite:Datum objave: ………V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti.

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Upoštevani so bili:* v celoti,
* večinoma,
* delno,
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanjePoročilo je bilo dano ……………..Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |

Boštjan Koritnik

MINISTER

Priloga:

* odzivno poročilo

PREDLOG

Odzivno poročilo na Revizijsko poročilo Računskega sodišča Republike Slovenije »Učinkovitost sistema upravljanja javnih zavodov« št. 320-3/2017/71 z dne 15. 2. 2021

Vlada Republike Slovenije je prejela Revizijsko poročilo Računskega sodišča Republike Slovenije »Učinkovitost sistema upravljanja javnih zavodov« št. 320-3/2017/71 z dne 15. 2. 2021. Revizijsko poročilo poleg priporočil vsebuje tudi zahtevo za predložitev odzivnega poročila, ki ga morata Vlada Republike Slovenije ter Ministrstvo za delo, družino, socialne zadeve in enake možnosti predložiti v roku 90 dni po prejemu revizijskega poročila.

Odzivno poročilo mora vsebovati:

1.      navedbo revizije, na katero se nanaša,

2.      kratek opis nesmotrnosti v poslovanju, ki so bile ugotovljene z revizijo in

3.      izkaz popravljalnih ukrepov.

1. Navedba revizije

Računsko sodišče je revidiralo učinkovitost Vlade Republike Slovenije, Ministrstva za kulturo, Ministrstva za zdravje, Ministrstva za delo, družino, socialne zadeve in enake možnosti in Ministrstva za izobraževanje, znanost in šport v delu, ki se nanaša na sistem upravljanja javnih zavodov v obdobju od 1. 1. 2016 do 31. 12. 2018.

Vlada Republike Slovenije mora v odzivnem poročilu izkazati, da je:

* pripravila načrt aktivnosti z navedbo posameznih konkretnih aktivnosti, nosilcev aktivnosti in rokov za izvedbo aktivnosti za pripravo osnovnih usmeritev glede postopka izbora, predlaganja kandidatov za predstavnike ustanovitelja v svetih javnih zavodov in določitve osnovnih pogojev, meril, kriterijev in omejitev za imenovanje članov sveta zavoda – točka 2.3.;
* pripravila načrt aktivnosti, v katerem bo določila posamezne konkretne aktivnosti, nosilce aktivnosti in roke za izvedbo aktivnosti za opredelitev etičnih standardov in kodeksov ravnanja članov sveta zavoda – točka 2.4.4.;
* pripravila načrt aktivnosti z navedbo posameznih konkretnih aktivnosti, nosilcev aktivnosti in rokov za izvedbo aktivnosti za opredelitev načina spremljanja izvajanja nalog sveta zavoda – točka 2.5.1.;
* pripravila načrt aktivnosti z navedbo posameznih konkretnih aktivnosti, nosilcev aktivnosti in rokov za izvedbo aktivnosti za pripravo enotnih usmeritev glede sodelovanja s predstavniki ustanovitelja v svetih zavodov in spremljanja njihovega delovanje - točka 2.5.2.;
* proučila ustreznost trenutnega sistema vrednotenja dela članov sveta zavoda in razloge za izjeme jasno in nedvoumno opredelila - točka 2.6.

Ministrstvo za delo, družino, socialne zadeve in enake možnosti mora v odzivnem poročilu izkazati, da je:

* vzpostavilo sistem, ki bo zagotovil, da se bo dosledno upoštevalo določbe aktov o ustanovitvi glede pravočasnosti predlaganja novih članov sveta zavoda – točka 2.3.1.
1. **Kratek opis nesmotrnosti v poslovanju, ki so bile razkrite z revizijo**

Računsko sodišče Republike Slovenije meni, da vlada in pristojna ministrstva niso dovolj jasno in nedvoumno opredelili vloge in pristojnosti sveta zavoda, sestava sveta zavoda pa ne zagotavlja udejanjanja javnega interesa na vseh področjih. Zakon o zavodih in zakonodaja po posameznih področjih pojma upravljanja, njegovih pristojnosti, ciljev in namena upravljanja javnega zavoda ne opredeljujejo. Zakon o zavodih pristojnosti sveta zavoda primeroma navaja, zakonodaja po posameznih področjih v nekaterih primerih pristojnosti sveta zavoda izrecno navaja, v nekaterih pa določa le posamične naloge. Konkretne pristojnosti so opredeljene v aktih o ustanovitvi oziroma statutih in pravilih javnih zavodov, poleg tega pa svetu zavoda dodeljujejo nekatere pristojnosti tudi zakoni z različnih drugih področij. Akti o ustanovitvi sicer določajo pristojnosti sveta zavoda, vendar neenotno, navedbe o pristojnosti se razlikujejo med akti različnih dejavnosti, poleg tega pa tudi navedbe o pristojnosti v aktih o ustanovitvi javnih zavodov znotraj iste dejavnosti niso poenotene.

Odgovornosti sveta zavoda in njegovih članov Zakon o zavodih in zakonodaja po posameznih področjih izrecno ne urejata, pristojna ministrstva odgovornosti sveta zavoda in njegovih članov v drugih aktih niso določila.

Računsko sodišče ugotavlja, da vlada ni podala enotnih smernic glede načina imenovanja, pogojev in meril ter izobraževanja članov sveta zavoda, kar je povzročilo precej različno prakso posameznih ministrstev. Zakonodaja po posameznih področjih z nekaj izjemami nima določb, ki bi urejale postopek izbire članov sveta zavoda, ampak določajo, da se postopek imenovanja oziroma izvolitve članov svetov zavoda uredi z aktom o ustanovitvi oziroma statutom, kjer pa so urejeni predvsem postopki izvolitve predstavnikov zaposlenih oziroma zainteresirane javnosti.

Zakonodaja, razen Zakona o organizaciji in financiranju vzgoje in izobraževanja, ne ureja večine, potrebne za sprejem posamezne odločitve. Opredelitve sklepčnosti in večine, potrebne za sprejem odločitev, se tako med dejavnostmi kot znotraj iste dejavnosti razlikujejo. Posledično so na področju nekaterih dejavnosti ali v nekaterih javnih zavodih podane strožje zahteve glede sklepčnosti in/ali potrebne večine za veljavnost sprejetih odločitev, čeprav se odloča o zahtevah, katerih pomembnost se med zavodi in med dejavnostmi v ničemer ne razlikuje. Zakonodaja ne predvideva ukrepov zoper člane sveta, ki se neupravičena ne udeležujejo sej.

Računsko sodišče ugotavlja tudi, da večina ministrstev ni vzpostavila sistema, s pomočjo katerega bi lahko preverjala, ali sveti zavoda izvajajo predpisane naloge in v zahtevanih primerih zaprosijo za izdajo soglasja pristojnega ministrstva oziroma ustanovitelja. Posledice neizvajanja nalog sveta zavoda niso predvidene, predpisi tudi ne vsebujejo izrecnih določb, ki bi ustanovitelju nalagale spremljanje, ali svet zavoda opravlja predpisane naloge. Medsebojno sodelovanje predstavnikov ustanovitelja v svetih zavoda in ustanovitelja ni celovito in enotno urejeno. Pristojna ministrstva različno in odvisno od tematike spremljajo delovanje predstavnikov ustanovitelja v svetih zavodov, ki poročajo ali pa tudi ne o obravnavanih vsebinah in sprejetih sklepih.

Računsko sodišče je preverilo, ali je vrednotenje dela članov zavoda ustrezno urejeno, in sicer ali je plačilo članom sveta zavoda določeno s predpisi ali drugimi akti, ali je plačilo za opravljeno delo in odgovornost članov sveta zavoda s predpisi ali drugimi akti enotno opredeljeno ter ali je plačilo članom sveta zavoda takšno, da motivira posamezne člane k rednemu udeleževanju na

sejah in izpolnjevanju s tem povezanih nalog. Računsko sodišče ocenjuje, da je bilo vrednotenje dela članov sveta zavoda le delno učinkovito, kljub temu, da je jasno in konkretno določeno s predpisi, vendar je ureditev neenotna, razlogi za to pa niso znani, prav tako niso argumentirani. Računsko sodišče ocenjuje, da ni mogoče potrditi, da višina sejnine motivira posamezne člane k rednemu udeleževanju na sejah in izpolnjevanju s tem povezanih nalog.

1. **Izkaz popravljalnih ukrepov**

*Vlada Republike Slovenije*

Vlada Republike Slovenije uvodoma poudarja, da so javni zavodi samostojne osebe javnega prava. Ureditev razmerja med javnimi zavodi in njihovimi ustanovitelji je zakonska materija ter materija ustanovitvenih aktov in tudi statutov, pri čemer je statut splošni akt javnega zavoda. Navedeno velja tudi za javne zavode, katerih ustanoviteljica je Republika Slovenija, ustanoviteljske pravice pa se praviloma izvršujejo preko pristojnih ministrstev. Sveti javnih zavodov so samostojni organi upravljanja javnih zavodov, zato ustanovitelji tako njim, kot tudi njihovim članom, brez posebne zakonske podlage ne morejo dajati navodil in usmeritev.

* 1. Načrt aktivnosti za pripravo osnovnih usmeritev glede postopka izbora, predlaganja kandidatov za predstavnike ustanovitelja v svetih javnih zavodov in določitve osnovnih pogojev, meril, kriterijev in omejitev za imenovanje članov sveta zavoda – točka 2.3.
		1. Popravljalni ukrep

Glede na ugotovitev Računskega sodišča, da tako Zakon o zavodih kot tudi zakonodaja po posameznih področjih ne vsebuje enotnega načina imenovanja in izvolitve članov sveta zavoda,bo Vlada Republike Slovenije sprejela priporočila za pristojna ministrstva glede izbora in predlaganja kandidatov za predstavnike ustanovitelja v svetih javnih zavodov.

Vlada Republike Slovenije bo sprejela tudi priporočila za pristojna ministrstva glede osnovnih pogojev in meril za imenovanje članov svetov javnih zavodov.

* + 1. Načrt aktivnosti

|  |  |  |  |
| --- | --- | --- | --- |
| **št.** | **AKTIVNOST** | **NOSILEC**  | **ROK ZA IZVEDBO** |
|  | Sprejem priporočil za pristojna ministrstva glede izbora in predlaganja kandidatov za predstavnike ustanovitelja v svetih javnih zavodov  | Vlada RS | december 2021 |
|  | Sprejem priporočil za pristojna ministrstva glede osnovnih pogojev in meril za imenovanje članov svetov javnih zavodov, predstavnikov ustanovitelja | Vlada RS | december 2021 |

* 1. Načrt aktivnosti za opredelitev etičnih standardov in kodeksov ravnanja članov sveta zavoda – točka 2.4.4.
		1. Popravljalni ukrep

V zvezi z ugotovitvijo, da standard ravnanja in potrebna skrbnost članov sveta zavoda nista nedvoumno določena ne s predpisi, ne z navodili ali z akti, ki nimajo narave predpisa, bo Vlada Republike Slovenije sprejela priporočila glede ravnanja in potrebne skrbnosti članov svetov javnih zavodov, predstavnikov ustanovitelja.

* + 1. Načrt aktivnosti

|  |  |  |  |
| --- | --- | --- | --- |
| **št.** | **AKTIVNOST** | **NOSILEC**  | **ROK ZA IZVEDBO** |
|  | Sprejem priporočil glede ravnanja in potrebne skrbnosti članov svetov javnih zavodov, predstavnikov ustanovitelja  | Vlada RS | december 2021 |

* 1. Načrt aktivnosti za opredelitev načina spremljanja izvajanja nalog sveta zavoda – točka 2.5.1.
		1. Popravljalni ukrep

Pristojna ministrstva bodo do maja 2022 revidirala zakonodajo po posameznih področjih in akte o ustanovitvi ter pregledala statute zavodov iz svoje pristojnosti in predlagala morebitne spremembe oziroma dopolnitve v delu, ki ureja spremljanje nalog sveta zavoda.

* + 1. Načrt aktivnosti

|  |  |  |  |
| --- | --- | --- | --- |
| **št.** | **AKTIVNOST** | **NOSILEC**  | **ROK ZA IZVEDBO** |
|  | Revizija zakonodaje po posameznih področjih in aktov o ustanovitvi zavodov ter pregled statutov zavodov in ureditev načina spremljanja izvajanja nalog sveta javnih zavodov  | pristojna ministrstva | maj 2022 |

* 1. Načrt aktivnosti za pripravo enotnih usmeritev glede sodelovanja s predstavniki ustanovitelja v svetih zavodov in spremljanja njihovega delovanja - točka 2.5.2.
		1. Popravljalni ukrep

Vlada Republike Slovenije bo sprejela priporočila za pristojna ministrstva glede spremljanja izvajanja nalog svetov javnih zavodov.

* + 1. Načrt aktivnosti

|  |  |  |  |
| --- | --- | --- | --- |
| **št.** | **AKTIVNOST** | **NOSILEC**  | **ROK ZA IZVEDBO** |
| 1. | Sprejem priporočil za pristojna ministrstva glede spremljanja izvajanja nalog svetov javnih zavodov  | Vlada RS | december 2021 |

* 1. Ustreznost trenutnega sistema vrednotenja dela članov sveta zavoda in razlog za izjeme - točka 2.6.
		1. Popravljalni ukrep

Vlada Republike Slovenije je proučila ustreznost trenutnega sistema vrednotenja dela članov svetov zavodov in ugotovila, da bi bila sprememba Uredbe o sejninah in povračilih stroškov v javnih skladih, javnih agencijah, javnih zavodih in javnih gospodarskih zavodih (Uradni list RS, št. 16/09, 107/10, 66/12, 51/13 in 6/15; v nadaljnjem besedilu: uredba), ki bi enotno uredila področje plačila za opravljeno delo in odgovornost zgolj članov sveta zavoda, neustrezna. Prvič zato, ker uredba ureja sejnine in stroške, do povračila katerih so poleg članov sveta zavoda upravičeni tudi člani organov drugih oseb javnega prava, in sicer sveta javne agencije, nadzornega sveta javnega sklada, sveta javnega zavoda ali upravnega odbora javnega gospodarskega zavoda. Drugič pa zato, ker na tem področju trenutno velja vsaj 24 različnih aktov, za pripravo katerih so odgovorna različna ministrstva, ki za posamezne primere posebej in na različne načine urejajo to področje. V nekaterih primerih obstaja izrecna zakonska podlaga za izplačilo sejnin in drugih stroškov, v drugih ne. V nekaterih primerih navedeni akti uporabljajo sklic na uredbo, vendar v večini primerov ne. Glede na to, da je veljavna ureditev izrazito razdrobljena z vidika različnih proračunskih uporabnikov in glede na to, da v mnogih primerih (tudi v okviru oseb javnega prava, ki so zajete z uredbo) ne obstaja ustrezna zakonska pravica članov organov do sejnine ali povračila drugih stroškov, menimo, da takšna ureditev terja prenovo v smislu poenotenja pravil za vse proračunske uporabnike in ne zgolj za tiste, ki so taksativno našteti ali izvzeti iz področja uporabe uredbe.

Zato bo po koncu soočanja s prednostnimi nalogami, ki se nanašajo na predsedovanje Svetu EU in na posledice epidemije nalezljive bolezni Covid-19, Vlada Republike Slovenije ustanovila medresorsko delovno skupino, z namenom poenotenja pravil na področju sejnin in povračila stroškov za vse proračunske uporabnike, pri čemer se bo treba opredeliti tudi do vprašanj v zvezi z izplačili sejnin in povračil stroškov projektnim skupinam (kot npr. delovnim skupinam, komisijam) in strokovnim organom (kot. npr. strokovnim svetom, programskim svetom, strokovnim komisijam), ki so sedaj urejena s sklepom Vlade Republike Slovenije št. 00712- 35/2005/23 z dne 15. 2. 2007. Na podlagi ugotovitev medresorske delovne skupine bo mogoče pripraviti predlog zakonskih določb, ki bodo urejale področje sejnin in povračila stroškov in s tem tudi zagotovil ustrezno pravno podlago za ureditev vrednotenja dela članov ne le sveta javnega zavoda, temveč tudi drugih organov nadzora ali upravljanja oseb javnega prava, strokovnih organov in projektnih skupin.

*Ministrstvo za delo, družino, socialne zadeve in enake možnosti*

Zaradi epidemije COVID-19 in vseh ukrepov povezanih z njo, načrtovane spremembe glede imenovanja predstavnikov ustanovitelja v svete zavodov niso bile realizirane. Ministrstvo za delo, družino, socialne zadeve in enake možnosti pripravlja spremembo glede rokov za začetek postopka za imenovanje predstavnikov ustanovitelja v svete zavodov. Tako bo s sedanjih treh mesecev predlagano, da se v akte o ustanovitvi zapiše, da se z zbiranjem predlogov za imenovanje predstavnikov v svete zavodov začne šest mesecev pred iztekom mandata sveta zavoda. Rok za vnos teh sprememb v akte o ustanovitvi bo 30. 6. 2022.

Ministrstvo za delo, družino, socialne zadeve in enake možnosti bo k spremembi aktov pozvalo:

* domove za starejše
* posebne socialno varstvene zavode
* varstveno delovne centre
* centre za usposabljanje, delo in varstvo.

**4. Priporočila računskega sodišča**

Vlada Republike Slovenije je proučila tudi priporočila Računskega sodišča in jih bo upoštevala pri sistemskem urejanju področja javnih zavodov.